รัฐบาลไทย-ข่าวทำเนียบรัฐบาล-จังหวัดนครพนม น้อมนำพระราชดำริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ลงพื้นที่อำเภอธาตุพนม และอำเภอนาแก ติดตามการดำเนินงานโครงการเสริมสร้างความมั่นคงทางอาหาร
วันพฤหัสบดีที่ 21 มีนาคม 2567
21/03/2567
จังหวัดนครพนม น้อมนําพระราชดําริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ลงพื้นที่อําเภอธาตุพนม และอําเภอนาแก ติดตามการดําเนินงานโครงการเสริมสร้างความมั่นคงทางอาหาร
จังหวัดนครพนม น้อมนําพระราชดําริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ลงพื้นที่อําเภอธาตุพนม และอําเภอนาแก ติดตามการดําเนินงานโครงการเสริมสร้างความมั่นคงทางอาหาร พร้อมมุ่งสู่การเป็นหมู่บ้านยั่งยืน (Sustainable Village)
วันนี้ (21 มี.ค. 67) นายวันชัย จันทร์พร ผู้ว่าราชการจังหวัดนครพนม เปิดเผยว่า จังหวัดนครพนมมุ่งมั่นในการขับเคลื่อนเป้าหมายการพัฒนาที่ยั่งยืน (SDGs) ในทุกมิติตามนโยบายของกระทรวงมหาดไทย โดยได้ขับเคลื่อนโครงการเสริมสร้างความมั่นคงทางอาหาร ด้วยการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” พร้อมขยายผลสู่สถานศึกษา ศาสนสถาน และสถานที่ราชการ
นายวันชัย จันทร์พร ผู้ว่าราชการจังหวัดนครพนม กล่าวว่า ตนได้มอบหมายให้ นายชัยณรงค์ กาญจะนะกันโห พัฒนาการจังหวัดนครพนม ลงพื้นที่อําเภอธาตุพนม และอําเภอนาแก ติดตามการขับเคลื่อนโครงการเสริมสร้างความมั่นคงทางอาหาร โดยการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ “บ้านนี้มีรัก ปลูกผักกินเอง” ด้วยการปลูกพืชผักสวนครัวในทุกครัวเรือน เพื่อให้มีอาหารเพียงพอสําหรับบริโภค สามารถลดค่าใช้จ่ายในครัวเรือน ตลอดจนมีผักปลอดสารพิษที่ไม่ส่งผลเสียต่อสุขภาพ หากมีเพียงพอยังสามารถนําไปแบ่งปัน หรือขยายไปสู่การสร้างรายได้ นับเป็นการพึ่งพาตนเองตามหลักปรัชญาของเศรษฐกิจพอเพียง และพัฒนาคุณภาพชีวิตได้อย่างอย่างยั่งยืน
นายวันชัย จันทร์พร ผู้ว่าราชการจังหวัดนครพนม กล่าวต่อว่า การลงพื้นที่ในครั้งนี้พัฒนาการจังหวัดนครพนม ได้มอบแนวทางการดําเนินงานในการปลูกพืชผักสวนครัว ตามโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” เพื่อสร้างความมั่นคงทางอาหาร ขยายผลสู่สถานศึกษา ศาสนสถาน และสถานที่ราชการ อีกทั้งได้มอบแนวทางการขับเคลื่อนโครงการหนึ่งตําบล หนึ่งหมู่บ้านยั่งยืน เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยให้ทุกพื้นที่เตรียมความพร้อมในการพัฒนาหมู่บ้านตามตัวชี้วัดโครงการฯ ทั้ง 8 ข้อ 16 กิจกรรม ให้เห็นผลสําเร็จเป็นรูปธรรม สามารถส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ําทางเศรษฐกิจและสังคม พร้อมทั้งขับเคลื่อนเป้าหมายการพัฒนาที่ยั่งยืน (SDGs) ด้วยการน้อมนําหลักปรัชญาของเศรษฐกิจพอเพียงมาประยุกต์ใช้ ภายใต้เป้าหมายการสร้างความยั่งยืนให้ครอบคลุมในทุกมิติ ทั้งด้านสังคม เศรษฐกิจ และสิ่งแวดล้อม เพื่อให้เกิดการพึ่งพาตนเอง ทั้งยังสอดรับกับประเด็นการสร้างตําบลมั่นคง มั่งคั่ง ยั่งยืน
“พัฒนาการจังหวัดนครพนมได้ลงพื้นที่อําเภอธาตุพนม ประชุมชี้แจงแนวทางการขับเคลื่อนหมู่บ้านยั่งยืน ปี 2567 พร้อมด้วยเจ้าหน้าที่พัฒนาชุมชนอําเภอธาตุพนม และผู้นําชุมชน กลุ่มองค์กร ในพื้นที่อําเภอธาตุพนมรับมอบแนวทางการดําเนินงานดังกล่าว และตรวจเยี่ยมการปลูกผักในพื้นที่อําเภอธาตุพนม ดังนี้ จุดที่ 1) ลงพื้นที่ติดตามการดําเนินงานปลูกผักในสถานศึกษา "โรงเรียนนี้มีรัก ปลูกผักกินเอง" โรงเรียนแสนพันหมันหย่อน หมู่ที่ 4 ตําบลแสนพัน โดยมี ดร.ฐิติรัตน์ เพ็ชรอิน ผู้อํานวยการโรงเรียน พร้อมคณะครูและนักเรียนร่วมกันปลูกผักสวนครัว จุดที่ 2) ติดตามกิจกรรมปลูกผักสวนครัว ณ ศูนย์พัฒนาเด็กเล็กบ้านหนองกุดแคน หมู่ที่ 15 ตําบลพระกลางทุ่ง โดยมีนายสวาท ลําทอง นายกองค์การบริหารส่วนตําบลพระกลางทุ่ง พร้อมด้วยคณะผู้บริหาร และผู้ใหญ่บ้าน พร้อมครูศูนย์พัฒนาเด็กร่วมกันปลูกพืชผักสวนครัว จุดที่ 3) ตรวจเยี่ยมพื้นที่ปลูกผัก รอบบริเวณที่ว่าการอําเภอธาตุพนม พร้อมทั้งร่วมกิจกรรมปลูกผัก ในบริเวณที่ว่าการอําเภอธาตุพนม โดยมีสรรพากรพื้นที่ธาตุพนม และปลัดอําเภอหัวหน้าฝ่ายทะเบียน ร่วมเก็บผักสวนครัวเพื่อแบ่งปัน และ จุดที่ 4) ติดตามการปลูกผักสวนครัวในศาสนสถาน ณ วัดบ้านโนนสัง หมู่ที่ 11 ตําบลน้ําก่ํา หลังจากนั้น พัฒนาการจังหวัดนครพนมได้ลงพื้นที่อําเภอนาแก ประชุมชี้แจงแนวทางการขับเคลื่อนหมู่บ้านยั่งยืน ปี 2567 โดยมีพัฒนาการอําเภอนาแกพร้อมด้วยเจ้าหน้าที่พัฒนาชุมชนอําเภอนาแก และผู้นําชุมชน กลุ่มองค์กร ในพื้นที่อําเภอนาแก รับมอบแนวทางการดําเนินงานดังกล่าว พร้อมทั้งลงพื้นที่ตรวจเยี่ยมติดตามการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี สู่ปฏิบัติการปลูกพืชผักสวนครัว เพื่อสร้างความมั่นคงทางอาหาร ดังนี้ จุดที่ 1) บริเวณที่ว่าการอําเภอนาแก จุดที่ 2) วัดศรีเจริญสุข หมู่ที่ 10 ตําบลหนองสังข์ จุดที่ 3) ศูนย์พัฒนาเด็กเล็กบ้านหนองสังข์ หมู่ที่ 7 ตําบลหนองสังข์ และ จุดที่ 4) วัดสระพังทอง หมู่ที่ 1 ตําบลหนองสังข์” นายวันชัยฯ กล่าวเพิ่มเติมฯ
นายวันชัย จันทร์พร ผู้ว่าราชการจังหวัดนครพนม กล่าวทิ้งท้ายว่า เพื่อเป็นการขับเคลื่อนและขยายผลการดําเนินงานอย่างต่อเนื่อง ภายใต้แนวคิด “ความต่อเนื่องคือพลัง สร้างความมั่นคงทางอาหาร สู่การพัฒนาที่ยั่งยืน” ขอเชิญชวนพี่น้องประชาชนทุกบ้าน ทุกชุมชน ร่วมกันปลูกผักสวนครัว สร้างความมั่นคงทางอาหาร และร่วมกันขยายผลในครัวเรือน/หมู่บ้าน/ชุมชน อย่างต่อเนื่อง น้อมนําหลักปรัชญาของเศรษฐกิจพอเพียง บนหลักการพึ่งพาตนเอง เพื่อยกระดับคุณภาพชีวิตของตนเองและครอบครัว ประชาชนทุกคนมีกินมีใช้ เกิดความรักความสามัคคี เกิดความเข้มแข็งของคนในชุมชน นําไปสู่การเป็นหมู่บ้านยั่งยืน (Sustainable Village) ที่ประชาชนทุกคนมีความแข็งแรงทั้งสุขภาพกายและสุขภาพใจ มีความสุข และช่วยกันขยายผลความสําเร็จไปเป็นแนวทางขับเคลื่อนไปยังทุกอําเภอ เพื่อให้เกิดพลังความเข้มแข็ง สร้างความสุขให้กับประชาชน
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood